钦定古今图书集成/明伦汇编/交谊典/第031卷 > 宋胡大初昼帘绪论 > 《黜来敏教》前人
## 钦定古今图书集成/明伦汇编/交谊典/第031卷 > 宋胡大初昼帘绪论 > 《黜来敏教》前人

将军来敏对上官显言：“新人有何功德，而夺我荣资
与之邪？诸人共憎我，何故如是？”敏年老狂悖，生此怨
言。昔成都初定，议者以为来敏乱群，先帝以新定之
际故遂含容无所礼用。后刘子初选，以为太子家令，
先帝不悦而不忍拒也。今上即位，吾暗于知人，遂复
擢为将军祭酒。违议者之审，见用先帝所疏外，自谓
能以“敦厉薄俗”，帅之以义。今既不能表退，职使“闭门
思愆。”